Kjaglidalen

Kjaglidalen er en trang, nord-sørlig dal i Bærumsmarka i Bærum kommune i Akershus. I nord går dalen over i Djupedalen som fortsetter videre nordover til Sundvollen. Gjennom dalen renner Isielva. I sør ender dalen på Vøyenenga som er ei flomslette der Isielva går sammen med Lomma og ut i Sandvikselva. Disse elvene tilhører alle Sandviksvassdraget.

Navnet kommer av kjag som betyr kratt, bregner, urteskog.

Kjaglidalen inngår i Djupdalen og Kjaglidalen naturreservat, tidligere Kjaglidalen naturreservat, som ble vernet den 14. juni 2002 for sin unike berggrunn, flora og fauna. Dalen har basalter og rombeporfyrer tilhørende Oslofeltet, edelløvskog, barskog og sumpskogområder.

Se også 
 Verneområder i Akershus

Referanser

Eksterne lenker
 Biologisk mangfold / naturtyper i Bærum kommune

Bærumsmarka
Daler i Viken
Bærums geografi